ΓΡΑΠΤΗ ΕΡΩΤΗΣΗ P-1528/00

υποβολή: Jos Ribeiro e Castro (UEN) προς το Συμβούλιο

(5 Μαΐου 2000)

Θέμα: Υπόθεση Bosman Αναθεώρηση της Συνθήκης ΕΚ, προσαρτώμενο πρωτόκολλο που αφορά το επαγγελματικό ποδόσφαιρο ή τον εν γένει αθλητισμό

Η απόφαση Bosman(1) άλλαξε ριζικά τη μορφή του ποδοσφαίρου στην Ευρώπη όπως αναγνώρισε και η ίδια η Επιτροπή. Η σχετική απόφαση όρισε ότι το άρθρο 39 της Συνθήκης ΕΚ (πρώην άρθρο 48) δεν επιτρέπει την θέσπιση κανόνων εκ μέρους των αθλητικών ενώσεων (π.χ. Εθνικών Ομοσπονδιών και UEFA) που να περιορίζουν τη χρήση επαγγελματιών ποδοσφαιριστώνπηκόων άλλων κρατών μελών εκ μέρους των ποδοσφαιρικών ομάδων. Οι οικονομικώς ισχυρότεροι σύλλογοι που ανήκουν κυρίως στον περιορισμένο κύκλο των χωρών με τις πλουσιότερες εθνικές αγορές προχώρησαν σε μεταγραφές διαφόρων παικτών οι οποίοι ακόμα και σε φάση προετοιμασίας αποσπώνται από τους συλλόγους στους οποίους ανήκουν οι οποίοι είναι συχνότατα σύλλογοι της χώρας καταγωγής των παικτών. Οδηγηθήκαμε λοιπόν σε μια κατάσταση όπου αφενόςπάρχει ένα ποδόσφαιρο το οποίο κινείται από τα μεγάλα κεφάλαια και τις μεγάλες επιχειρήσεις σε ορισμένες (λίγες) χώρες και αφετέρου έναποδεέστερο ποδόσφαιρο που χάνει τους καλύτερους παίκτες του οι οποίοι προσελκύονται από το καλπάζον οικονομικό δέλεαρ που ασκείται από τους πλουσιοτέρους. Με το σενάριο αυτό της πλήρους απορύθμισης, τα αθλητικά αποτελέσματα είναι σε μεγάλο βαθμό προκαθορισμένα: θριαμβεύει κατά κράτος ο παράγων χρήμα αντί να θριαμβεύει η αθλητική ικανότητα με την ευρεία έννοια του όρου. Διαστρεβλώνονται ως εκ τούτου η πραγματική αθλητική αλήθεια και οι βασικές αρχές της αθλητικής άμιλλας όπως αυτές έχουν καταγραφεί στην κοινή συνείδηση. Η ίδια η Ευρώπη καθώς και οι διαφορές πουφίστανται μεταξύ των λαών της διακυβεύονται. Ωστόσο, η Επιτροπή, μέσω της Επιτρόπου κ. Viviane Reading, σε δηλώσεις προς τον τύπο,ποστηρίζει ότι θεραπεία του προβλήματος αυτού θα μπορούσε να είναι ο προσδιορισμός μηχανισμών αλληλεγγύης μεταξύ των πλουσίων και των πτωχών συλλόγων με την κατανομή των αστρονομικών ποσών που καταβάλλονται ως δικαιώματα τηλεοπτικής αναμετάδοσης των αγώνων. Τα δύο θέματα όμως είναι τελείως διαφορετικά: τα τηλεοπτικά δικαιώματα είναι εκείνα που δικαίως μπορούν να θεωρηθούν ως έχοντα αυστηρά εμπορικό χαρακτήρα και ως εκ τούτου θα πρέπει ναπακούουν σε γενικούς κανόνες" το επίμαχο θέμα είναι, ευθέως και ορθώς, η αξιοπιστία της αθλητικής ρύθμισης με τη στενή έννοια του όρου ως προς τη σύνθεση των ομάδων, τομέας στον οποίο η Συνθήκη ΕΚ δεν θα έπρεπε να επέμβει προκαλώντας την λήψη αποφάσεων που αποβαίνουν εις βάρος του ιδίου του αθλητισμού. Δυστυχώς φαίνεται ότι για άλλη μια φορά το πρόβλημα ανάγεται σε οικονομικά και χρηματικά κριτήρια τη στιγμή μάλιστα που η αυξανόμενη βαρύτητα του παράγοντα αυτού οδηγεί τον αθλητισμό γενικώς και το ποδόσφαιρο ειδικότερα σε όλο και χαμηλότερα από πλευράς αξιών επίπεδα. Εντύπωση προξενεί το γεγονός ότι τα θεσμικά όργανα της Ένωσης δεν προχωρούν στην επίλυση του αθλητικού αυτού προβλήματος συνεχίζοντας να είναι ευαίσθητα μόνο στη γλώσσα του χρήματος. Η επίλυση του προβλήματος αυτού περνά αναγκαστικά από την τροποποίηση της Συνθήκης ΕΚ με την προσθήκη, όπως έχει ήδη επανειλημμένως προταθεί, ενός πρωτοκόλλου που να προστατεύει την εγκυρότητα των ειδικών ρυθμίσεων που εισάγουν οι αθλητικές αρχές, όταν διακυβεύονται σημαντικά συμφέροντα του ίδιου του αθλητισμού.

Ερωτάται το Συμβούλιο κατά πόσο συμφωνεί με την πρόσφατη θέση της Επιτροπής ή, εφόσον δεν συμφωνεί κατά πόσο προτίθεται να εξετάσει, στα πλαίσια της Διακυβερνητικής Διάσκεψης του 2000, το πρόβλημα αυτό το οποίο έχει τόσο μεγάλες κοινωνικές συνέπειες ενόψει, ειδικότερα, τροποποίησης της Συνθήκης ΕΚ που θα εισάγει ένα ειδικό πρωτόκολλο, όπως έχει ήδη προταθεί από την παρούσα Προεδρία;

(1) Υπόθεση C-415/93, Union royale belge des socits de football association ASBL κατά Jean-Marc Bosman και άλλων και Union des Associations de Football Europennes (UEFA) κατά Jean-Marc Bosman 15 Δεκεμβρίου 1995.

Απάντηση

(18/19 Σεπτεμβρίου 2000)

Το Συμβούλιο είναι πλήρως ενήμερο των εξελίξεων στο επαγγελματικό ποδόσφαιρο που ακολούθησαν την απόφαση του Δικαστηρίου για τηνπόθεση Bosman.

Ωστόσο, το Συμβούλιο δεν έλαβε θέση για τις εξελίξεις αυτές και δεν του έχουνποβληθεί από την Επιτροπή προτάσεις αποβλέπουσες στη ρύθμιση του θέματος της ερώτησης.

Όσον αφορά δε τη Διακυβερνητική Διάσκεψη, η ημερήσια διάταξη όπως έχει διαμορφωθεί μέχρι του παρόντος, δεν προβλέπει αναθεώρηση της συνθήκης ΕΚ στα θέματα αθλητισμού είτε προς την κατεύθυνση που προτείνεται με την ερώτηση είτε άλλως πως. Όπως πιθανώς γνωρίζει ο Αξιότιμος κ. Βουλευτής, το Συμβούλιο δεν διαδραματίζει ουδένα ρόλο στη Διάσκεψη των Αντιπροσώπων των Κυβερνήσεων των κρατών μελών και δεν είναι επομένως σε θέση να προβεί σε σχόλια για τις εργασίες που διεξάγονται στα πλαίσια της Διάσκεψης.